Farský list č. 2/2019 Farnosť Petrovice

*Myšlienka mesiaca:*

Milovaný, pripomínam ti, aby si roznecoval Boží dar, ktorý je v tebe prostredníctvom vkladania mojich rúk. Veď Boh nám nedal Ducha bojazlivosti, ale Ducha sily, lásky a rozvahy. Preto sa nehanbi za svedectvo o našom Pánovi ani za mňa, jeho väzňa, ale trp spolu so mnou za evanjelium, posilňovaný mocou Boha. (2 Tim 1, 6-8)

***Kalendár -október 2019***

*01.10. Sv. Terézia z Lisieux, panna a učiteľka Cirkvi, spomienka*

*02.10. Sv. anjeli strážcovia, spomienka*

*03.10. féria*

*04.10. 1.piatok – votívna omša O Najsvätejšom Srdci Ježišovom*

*05.10. 1.sobota – votívna omša o P. Márii (pred sv. omšou spoločná modlitba sv. ruženca a zasvätenie P.Márii)*

***06.10. 27. nedeľa v období cez rok***

*07.10. Panna Mária Ružencová, spomienka*

*08.10. féria*

*09.10. féria*

*10.10. Výročie posviacky katedrálneho chrámu Najsvätejšej Trojice v Žiline, sviatok*

*11.10. féria*

*12.10. spomienka P. Márie*

***13.10. 28. nedeľa v období cez rok***

*14.10. féria*

*15.10. Sv. Terézia od Ježiša (z Avily), panna a učiteľka Cirkvi, spomienka*

*16.10. féria*

*17.10. Sv. Ignác Antiochijský, biskup a mučeník, spomienka*

*18.10. Sv. Lukáš, evanjelista , sviatok*

*19.10. spomienka P. Márie*

***20.10. 29. nedeľa v období cez rok (misijná nedeľa)***

*21.10. féria*

*22.10. féria*

*23.10. féria*

*24.10. féria*

*25.10. féria*

*26.10. spomienka P. Márie*

*zmena času (o 3,00 sa posúva čas na 2,00 hod.)*

***27.10. 30. nedeľa v období cez rok***

*28.10. Sv. Šimon a Júda, apoštoli, sviatok*

*29.10. féria*

*30.10. féria*

*31.10. féria*

*Čo slávime tento mesiac?* ***Spomienka Panny Márie Ružencovej História modlitby posvätného ruženca*** *siaha do 11. storočia, keď sa mnísi v kláštoroch modlili breviár, ktorého súčasťou bolo 150 žalmov. Nie všetci mnísi však vedeli čítať, preto sa ako náhradu modlili 150 otčenášov. Táto modlitba sa rozšírila z kláštorov aj medzi veriacich laikov a stala sa veľmi obľúbenou. V 12. storočí sa medzi rehoľníkmi a mníchmi objavujú veľkí mariánski ctitelia, medzi nimi najmä sv. Dominik a sv. Bernard z Clairvaux. V tom čase boli otčenáše nahradené modlitbou Zdravas Mária. 150 zdravasov sa rozdelilo na 15 desiatkov a na tri skupiny – prvých päť desiatkov tvorili tajomstvá vtelenia, ďalších päť tajomstvá umučenia a posledných päť tajomstvá zmŕtvychvstania, čo bol akýsi zárodok ruženca radostného, bolestného a slávnostného. Poslednú zmenu urobil práve Ján Pavol II., keď v roku 2002 zaviedol ruženec svetla, ktorý obsahuje tajomstvá z verejného pôsobenia Pána Ježiša.*

*Svätý Ján Pavol II. hovoril, že modlitba ruženca je vlastne spomínaním s Pannou Máriou na to, čo Boh urobil v jej živote a v živote jej Syna.*

***Modliť sa ruženec je duchovný liek na dušu" ...*** *(Sv. Otec František)*

*Odkaz P.Márie vo Fatime 13.5.1917 „****Modlite sa každý deň ruženec, aby ste vyprosili svetu mier.“***

***OKTÓBER – Mimoriadny misijný mesiac 2019***

*V októbri 2019 pozýva Svätý Otec František všetkých pokrstených kresťanov na slávenie Mimoriadneho misijného mesiaca. Vyzýva nás, aby sme kreatívnym a novým spôsobom priniesli tému misie medzi ľudí.  
Podnetom je storočnica encykliky pápeža Benedikta XV. Maximum illud o činnosti misionárov vo svete. Pápež František pripomína výzvu Benedikta XV. spred sto rokov, ktorá nestráca na aktuálnosti ani dnes, že Cirkev a jej misie potrebujú mužov a ženy, ktorí „vynikajú horlivosťou a svätosťou“.  
Viera je posilnená, keď je daná iným.  
Ide aj o celkovú podporu misijného úsilia Cirkvi v duchu dokumentu pápeža Františka Radosť evanjelia. Každý pokrstený je zároveň poslaný oznamovať radostnú zvesť o vykúpení.  
Október 2019 je mimoriadnym časom modlitby, premýšľania a akcie****.  Pápež František vyzýva každého, aby prežíval radosť z misie, aby svedčil o evanjeliu v prostredí, kde žije a pracuje. Zároveň sme povolaní, aby sme láskou, konkrétnou pomocou a modlitbou podporovali misionárov, ktorí sa vydali do sveta ohlasovať Krista.****V krste nás Boh pozýva, aby sme kráčali spolu s ním.* ***V našom svedectve, slovách a skutkoch môžu ostatní ľudia objaviť Boha. Je to poslanie každého pokrsteného****. Byť poslaní znamená prinášať svetlo, požehnanie, oživenie, uzdravenie a oslobodenie.  
Október 2019 má byť začiatkom oživenia evanjelizácie, modlitby a podporou celej Cirkvi. Nie je cieľom sám pre seba, ale prostriedkom na oživenie, obnovenie a opätovné prebudenie misie nie len v misijných krajinách ale aj v Európe a aj na Slovensku. Urobme všetko pre to, aby to bol začiatok aktívnej misie a evanjelizácie.*

*Bližšie info:*

[*http://misijnediela.sk/mimoriadny-misijny-mesiac-oktober-2019/*](http://misijnediela.sk/mimoriadny-misijny-mesiac-oktober-2019/)

*Každodenné rozjímania počas MMM októbra budú k dispozícii na nástenke farskej charity v predsieni kostola v Petroviciach.*

***Čo to znamená?***

*Byť misionárom?*

*Milovať Boha celým srdcom, navždy a naveky... Milovať bratov a sestry ako seba samého.. Žiť a ohlasovať evanjelium kdekoľvek a kedykoľvek, keď o to požiada Pán....* *Vždy a všade, v čase i v nečase, vhod i nevhod svedčiť o Ježišovi, o tom, čo všetko pre nás z lásky vykonal...*

***Ako môžem pomôcť?***

*Pomoc pri upratovaní a zdobení kostola každá sobota - ak ešte nepatríte k žiadnej upratovacej skupine , môžete sa prihlásiť v sakristii a pridať sa k tým, ktorých je málo.*

*Pomoc pri oprave kostola*

*– finančne – svoje dary môžete vložiť do pokladničky pod chórom alebo materiálne – pripraviť občerstvenie pre majstrov, ktorí pracujú v kostole na obnove fasády, každý deň po skončení prác upratanie .*

***Kam môžem ísť?***

*Pozvánka pre deti ! (aj rodičov)*

**Každý utorok o 16,20 modlitba ruženca o 17,00 sv. omša v kostole v Petroviciach**

***Jesenná púť na Horu Živčáková 5.-6.10. 2019***

***Milión detí sa modlí ruženec 18.10.2019***

***Púť pre rozvedených v Šaštíne 19.10.2019***

***Putovanie relikvií sv. Vincenta de Paul od 15.-25.10.2019 v Žilinskej diecéze***

***bližšie info na nástenke v kostole a ďalšie akcie: vyveska. sk***

***Kontakt na Farský úrad Petrovice:***

***Petrovice 78, 013 53***

***Tel.čís: 041/558 90 08, mail: petrovice@fara.sk***

***Farské oznamy sú aktuálne na nástenke v kostole alebo na linku:*** [***www.obecpetrovice.info/section/default/1794***](http://www.obecpetrovice.info/section/default/1794)

***Vaše nápady a pripomienky ku farskému listu môžete posielať na mail:*** [***charita.petrovice@gmail.com***](mailto:charita.petrovice@gmail.com) ***Ďakujeme 😊***

*.*